съществуващите антидъмпингови мерки върху вноса на разглеждания продукт се заобикалят чрез вноса на продукта, предмет на разследването.
 (7)
 Доказателствата в искането показват следното:
 (8)
 След налагане на мерките върху разглеждания продукт е настъпила промяна в схемите на търговия, включващи износ от Китайската народна република, Египет и Турция за Съюза.
 (9)
 Изглежда, че тази промяна се дължи на изпращането на разглеждания продукт през Турция за Съюза, след като е преминал операции по сглобяване в Турция. От доказателствата е видно, че подобни операции по сглобяване представляват заобикаляне, тъй като те са започнали или значително са нараснали след началото на антидъмпинговото разследване или непосредствено преди това. Освен това искането съдържа достатъчно доказателства, че частите от Китайската народна република и Египет съставляват над 60 % от общата стойност на комплектувания продукт и стойността, добавена към частите по време на операциите по сглобяване или завършване, е по-малка от 25 % от производствените разходи.
 (10)
 Освен това доказателствата сочат, че поради описаната по-горе практика коригиращият ефект на съществуващите антидъмпингови мерки, прилагани по отношение на разглеждания продукт, намалява както в количествен, така и в ценови аспект. Изглежда, че значителен обем внос на продукта, предмет на разследването, е навлязъл на пазара на ЕС. Освен това са налице достатъчно доказателства за това, че вносът на продукта, предмет на разследването, се извършва на цени, които нанасят вреда.
 (11)
 На последно място, от доказателствата е видно, че продуктът, предмет на разследването, се произвежда на дъмпингови цени спрямо установената по-рано нормална стойност за разглеждания продукт.
 (12)
 Ако при разследването се установят практики по заобикаляне, обхванати от член 13 от основния регламент, но различни от споменатите по-горе, тези практики също може да бъдат обект на разследването.
 Д. ПРОЦЕДУРА
 (13)
 Предвид гореизложеното Комисията направи заключението, че съществуват достатъчно доказателства, които дават основание да се започне разследване в съответствие с член 13, параграф 3 от основния регламент и да се въведе регистрационен режим за вноса на продукта, предмет на разследването, в съответствие с член 14, параграф 5 от основния регламент.
 (14)
 За да получи необходимата за това разследване информация, всички заинтересовани страни следва да се свържат своевременно с Комисията, но не по-късно от срока по член 3, параграф 2 от настоящия регламент, Срокът, посочен в член 3, параграф 2 от настоящия регламент, се прилага за всички заинтересовани страни. Ако е необходимо, може да бъде поискана информация и от промишлеността на Съюза.
 (15)
 Органите в Турция, Китайската народна република и Египет ще бъдат уведомени за започването на разследването.
 а) Указания за представяне на писмени изявления и за изпращане на попълнени въпросници и кореспонденция
 (16)
 Информацията, предоставена на Комисията за целите на разследванията за търговска защита, не трябва да бъде обект на авторски права. Преди да представят на Комисията информация и/или данни, които са обект на авторски права на трета страна, заинтересованите страни трябва да поискат специално разрешение от носителя на авторското право, с което изрично се позволява: а) Комисията да използва информацията и данните за целите на настоящата процедура за търговска защита и б) информацията и/или данните да бъдат предоставени на заинтересованите страни по настоящото разследване